open-index/open-wikipedia-markdown huggingface dataset:
Aphrodite

**Aphrodite** na one big wuman god for old taim Greece wey bi say shi dey kontrol lov and biuti. Shi stil bi wuman god wey dey help pipul bon pikin. Aphrodite na one of di big 12 gods dem wey dem dey kol Olympians.

Among all di wuman gods, na shi fain pas, and shi sabi bihev pas. Dem mari ha to one god wey dem dey kol Hephaestus, wey na god of faya and iron wok. Bot Aphrodite no rili laik Hephaestus laik dat, so shi bigin dey waka waka wit oda gods and spirits. Di main pesin wey she dey folo na Ares, god wey dey kontrol war and fait.

For one old tori wey dem kol Iliad wey Homer rait, dem tok say Aphrodite na one of di wota spirit children (Oceanids). Bot for anoda tori wey Hesiod rait for Theogony, dem tok say Aphrodite kom out from sea foam. Di foam hapun bikos Kronos kot im papa Uranos blokos kom troway am for sea, and na dat place Aphrodite tek bon.

Dem get two islands wey pipul dey tok say na dia Aphrodite first land - Cythera and Cyprus. Pipul for dat taim dey du big festival for ha evri yia for di midul of drai season, dem dey kol di festival Aphrodisia.

Som smol smol wuman spirits wey dem dey kol Charites (na dem dey reprisent beauty and correctness) dey always folo Aphrodite waka, dey help am.

Aphrodite get some speshial animals and tins wey reprisent ha: dolphin, myrtle, rose, dove, sparrow, swan and pearl. Out of all dis animals, dove, sparrow and swan bi ha speshial animals.

For Roman pipul side, dem dey kol Aphrodite nem as Venus.

Aphrodite fine wel wel. Pipul dey always yuz ha bodi tek kompia eni wuman wey fine. Bot no bi onli fine shi fine, shi stil wise and sabi wel wel.

## Pikin dem
Aphrodite bon plenti pikin. Shi bon: Eros (god of lov), Phobos (god of fie), Deimos (god of panik), Harmonia (wuman god of peace), Pothos (spirit wey dey mek pesin dey want somtin), Anteros (spirit of lov wey pesin riton bak), Himeros (spirit of strong desire), Hermaphroditos (pikin wey kari man and wuman bodi togeda), Rhode (wuman god of Rhodes island), Eryx (faita wey sabi wrestle), Peitho (spirit of swit tok and persuasion), Tyche (wuman god of lok), Eunomia (spirit of gud law and order), Di Graces (grup of smol wuman god wey dey kontrol biuti and joy), Priapus (god of garden and plenti), and Aeneas (big hero wey leta bikom worio king). Aphrodite born total of 16 pikin dem.

## Mariej mata
Bikos Aphrodite fine pas all wuman for heaven, Zeus (di big god) fie say if dem liv ha fri, oda gods go bigin fait bikos of ha. So, Zeus kom giv Aphrodite to Hephaestus to mari.

Hephaestus hapi wel wel say e mari ha. E kom dey giv Aphrodite plenti fain fain gift, laik one speshial belt wey enitaim shi wie am, men go dey luv ha enihau.

Bot Aphrodite no tu laik Hephaestus laik dat. Shi kom dey spend most of ha taim wit Ares, god of war.

Shi stil spend taim wit Adonis and Anchises. Na so shi born plenti pikin dem.

Wit Ares, shi bon: Harmonia, Deimos (dey pronounce am as "day-mos"), Phobos, and Eros (dey pronounce am as "e-ros").

Wit Anchises (dey pronounce am as "an-chi-ses"), shi bon Aeneas (dey pronounce am as "ain-ne-us").

## Wie dem gada di tori
Bilikisu Funtuwa

**Hajiya Bilkisu Salisu Ahmed Funtuwa** na one Naija raita. Shi dey rait novel for Hausa an dey tok abaut Muslim wuman. Na one of di most popula raita for wetin dem dey kol "Kano market literature" or Littattafan Soyayya, wey mean "books of love".

Ha buks dey mix tok abaut wuman right an feminism wit Hausa tradishon an Islam. Shi dey uze ha own experience as Hausa wuman an Muslim tek rait ha stories. Shi sabi sey for Hausa kolsho, meni wuman dey mari for polygamy an society get som kain expectashon for dem. So shi dey rait abaut how wuman fit handle dis kain life.

For ha stories, di main character na wuman wey uze edukeshon an religion tek mek dia laife beta. Dem go skul, get beta wok lik lorya, doktor, an govment offishial, an stil mari rish man wey lov an respet dem. One big topic wey shi dey holways rait abaut na strong lov, wia hosband an wife dey enjoi demself, get respet for each other, and liv hapi life.

Apat fom woman wey dey trai get kontrol for dia famili, ha buks dey encourage Muslim woman mek dem pursue edukeshon wel an stil kip dia faith strong.

Hajiya Bilkisu Funtuwa dey liv wit ha famili for Funtua, Katsina State, Nigeria.

## Buks wey shi don rait

.1994: Allura Cikin Ruwa (Needle in a Haystack)

.1996: Wa Ya San Gobe (Who Knows Wetin Go Happen Tomorrow?)

## Wia dem gada tori
Iyanla Vanzant

**Iyanla Vanzant** (wey dem bon as Rhonda Eva Harris for September 13, 1953) na Amerika wuman wey sabi tok wel, shi bi lorya, shi sabi tich abaut spirit laife, shi dey rait buk, shi bi life coach, an shi dey do TV show. Pipu sabi am wel bikos of ha buks, ha own tok sho, an di taimes wey shi don sho for di Oprah Winfrey Show. Fom 2012 go rish 2021, na shi bi di host of Iyanla: Fix My Life for OWN TV.

## Life an wok
Iyanla Vanzant land for dis wod on September 13, 1953, insaide taxi for Brooklyn, New York. Ha papa na Horace Harris, an ha mama wey bi Sarah Jefferson na pesin wey dey wok for train. But wen shi bi  jost two years old, ha mama die bikos of breast cancer, so na ha papa pipu kom raise her.

Wen shi mari first time, ha hosband dey beat am, so shi waka komot for the marej in 1980 with her three pikin. For 1983, dem give ha di nem Iyanla, wey mean "Big Mama", afta dem du som tradishonal Yoruba rites for ha.

Shi go school for Medgar Evers College an Virginia Union University. Shi get lor digre fom City University of New York School of Law, an shi get master's digre for spiritual psychology fom University of Santa Monica. Shi don liv for Upper Marlboro, Maryland, an shi stil bi ordained minista for New Thought movement.

For 2000, Ebony magazine put her name for list of "100 Most Influential Black Americans," say shi bi big wuman wey dey hep pipu understand relationship mata. For 2012, Watkins’ Mind Body Spirit magazine put her for number 7 for list of "100 Most Spiritually Influential People."

She don follow Oprah Winfrey do big tok sho tour, an for 2016, Oprah stil put ha nem for list of SuperSoul100 Visionaries & Leaders.

Iyanla be honorary member for Alpha Kappa Alpha sorority. But sie don fez plenti loss for ha life—ha 30-year-old pikin, Gemmia, die for 2003 because of colon cancer.  For July 30, 2023, shi anouz sey ha last bon, Nisa, don die too. Shi an her husband, Yemi, separate for 2007.

## Buks & TV shos
Iyanla don write plenty books wey dey hep pipul find peace, grow their mind, and understand life well. Some of her popular books na:

.Yesterday, I Cried

.Acts of Faith

.Faith in the Valley

.One Day My Soul Just Opened Up

.In the Meantime

.Peace from Broken Pieces

For TV, she don do plenty programs, like:

.Iyanla (2001–2002)

.Starting Over (2004–2006)

.Iyanla, Fix My Life (2012–2021)

She don appear for The Oprah Winfrey Show pas 20 times

She stil don sho for oda TV programs like Moesha, The Dr. Oz Show, Greenleaf, and Braxton Family Values.

## Wetin we fit len from Iyanla life
Iyanla laif na example of pesin wey don ci hardship but stil rise. Shi don lose marej, lose pikin, and struggle for laif, but shi use her experience hep oda pipu. She dey tich sey mek we face our past, forgive ourselves, an find way to gro.

Na why plenti pipul dey respect her an read her buks, bikos shi dey tok fom ha heart an fom ha experience.

## Wia dem gada tori
Afrika

Africa na di second biggest kontinent for di world, and e get di second highest number of pipo afta Asia. E cover about 30.3 million km² (11.7 million square miles), including islands wey dey near am. Dis one mean say e dey take 20% of all di land for Earth and 6% of di whole surface. As of 2021, Africa get almost 1.4 billion pipo—dat na about 18% of all di pipo for di world.  

Africa get di youngest pipo pass all oda kontinents.  For 2012, di average age of pipo for Africa na 19.7 years, but for di whole world, e be 30.4 years. If we check di 2024 predictions, by di year 2100, Africa go don pass 3.8 billion pipo!

But as Africa get plenty pipo and land, e still remain di kontinent wey get di poorest pipo if we calculate per person. E dey only better pass Oceania. Wetin cause dis poverty? Some pipo blame am for tins like bad government, colonial time, Cold War wahala, bad climate, and even how white pipo still dey control Africa economy from dia country.  

But no mind say Africa no too rich now, di kontinent still get strong future because e dey grow fast, e get plenty young pipo, and e full natural resources wey fit make am rich if dem manage am well.

## References
Pura Belpré

**Pura Teresa Belpré y Nogueras** ( dey bon am 2 February 1899 an e kpai 1 July 1982) na one wuman wey kom from *Puerto Rico*. Belpré bi di fest Puerto Rican pesin to work in New York librari. Belpré na raita, pesin wey dey gada tradishonal tori and song, an pesin wey fit yuz bebi mek pipul laff an do fims.

## How e tek start life
Na for Cidra, Puerto Rico dey bon Belpré. Pipo no rili no di day wey dem bon Belpré. Some pipo sey na 2 February 1899, oda pipo sey  na 2 December 1901, anoda pipo sey na lai sey na 2 February 1903.
Belpré finish from Sentra High skul wey de *Santurce*, Puerto Rico in 1919. E kom enta Yunivasiti of Puerto Rico, wey de Río Piedras. Belpré rili like to bikom tisha for dat Yunivasiti one day. For 1920, Belpré komot from Yunivasiti of Puerto Rico go New York bikos e wan go see im sista Elisa marej. Wen e rish New York, Pipo wey dem find young young gel wey kom from difren difren plesiss find work for Belpré inside librari.

Dis work wey Belpré si for librari mek am dey traful from siti to siti like from *Bronx* to lowa *East Side*. As Belpré dey traful, e dey tok tori yuzin English or Spanish Langwej an dis kind tin neva hapun bifor. Dis tin wey Belpré dey do kom mek pipo wey dey spik onli Spanish si sey dia tori too fit enta librari no bi onli English langwej.
Till Belpré finali kpai, e yuz all e live stay New York. If Belpré komot from New York, e no plenti at all.

.

## How im tek work
Belpré start to kol Puerto Rico pipo-dem to kom an en-join librari. Belpré life risembu oda Puerto Rico wuman-dem wey fest kom New York in di 20th senturi bikos na kompini wey dey do klot e fest work for. Bikos Belpré sabi spik Spanish langwej, e kom from komuniti wey bi spanish, an e go skul, dis one mek Belpré get posishon as a Spanish Hasistas for one bransh  of di poblik  librari wey de 135th Strit in Harlem.

Dis one hapun afta Ernestine Rose don tish am how to do di work. Ernestine Rose bi di head of Harlem librari. Belpré kom bikom di fest Puerto Rican.
Dis one hapun bikos of Ernestine Rose wey haya an tish am di work. Ernestine Rose bi di oga pata of Harlem Iibrari. Belpré kom leta bikom di fest *Puerto Rican pesin wey New York Public Library* fest haya.

For 1925, Belpré start to dey  stodi in ''Library School of the New York Public Library.
Gabon

**Gabon**, wey dem dey call am **Gabonese Republic** for official mata, na kontri wey dey for Atlantic coast side for Central Africa, just where equator dey pass. E get boundary with Equatorial Guinea for northwest, Cameroon for north, Republic of di Congo for east and south, and Gulf of Guinea for west. Di kontri land cover about 270,000 square kilometres, and population reach around 1 million pipo dey stay dia. Di land scape get different parts: coastal plains (dat flat land near water), mountains like Cristal Mountains and Chaillu Massif wey dey for di middle, and savanna (open grassland) for di east side. Libreville na dia capital and di biggest city wey dey dere
Mali

**Mali**, wey dem dey call am **Republic of Mali** for official mata, na kontri wey no get any ocean or sea wey dey touch am for West Africa. E na di eighth biggest kontri for Africa, with land wey cover pass 1,240,192 square kilometres. Di kontri share boundary with Algeria for north, Niger for east, Mauritania for northwest, Burkina Faso and Ivory Coast for south, and Guinea plus Senegal for west. As of 2024, Mali population dey around 23.29 million pipo, and almost half of dem (47.19%) no even reach 15 years old. Di capital and biggest city na Bamako. For langauge mata, Mali get 13 official languages, but Bambara na di one wey plenty pipo dey talk pass
ISBN

ISBN **(International Standard Book Number)** na one special number wey dem dey give book for market, just to make sure say no oda book get di same number. But *no be every time e dey happen like dat o!* If dem dey sell book as set (like pack of books togeda), dem go use di same ISBN for all. Example, dat *Vance Integral Edition* book set wey contain 44 books, dem just use two different ISBN numbers take identify all of am. Na publishers dey buy or collect dis ISBN numbers from one branch of di International ISBN Agency.

### References
Uganda

**Uganda**, wey dem dey call am **Republic of Uganda** for official mata, na kontri wey no get sea or ocean for East Africa. E dey share boundary with Kenya for east side, South Sudan for north, Democratic Republic of Congo (DRC) for west, Rwanda for southwest, and Tanzania for south. For di south part, Uganda get big part of Lake Victoria wey dem dey share with Kenya and Tanzania. Di kontri dey inside di area wey dem dey call African Great Lakes, e dey inside where River Nile dey flow pass, and e get different kind weather wey dey mix for equator area. As of 2024, di population dey almost 46 million pipo, and 8.5 million of dem dey stay for di capital city, Kampala, wey na di biggest city for di kontri.
Burundi

**Burundi**, wey dem dey call am officially as **Republic of Burundi**,  na one country for East Africa wey no get sea at all. E dey inside di Great Rift Valley, exactly where di African Great Lakes area and Southeast Africa dey meet. Di country get population pass 14 million pipo. E share border with Rwanda for north side, Tanzania for east and southeast, and DRC (Democratic Republic of Congo) for west side. Lake Tanganyika dey di southwest border of di country. Di main capital wey dem dey do government matter na Gitega, but di capital wey money matter dey burst na Bujumbura.

### References
Botswana

**Botswana**, wey dem dey call **Republic of Botswana** for official mata, na kontri wey no get sea for Southern Africa. Di land dey flat well well, abi 70% of di kontri na part of Kalahari Desert. E dey neighbour South Africa for south and southeast side, Namibia for west and north, Zambia dey north, and Zimbabwe for northeast. Di pipo wey dey dere no reach 2.4 million full, but di size of di kontri resemble France own. Na why e dey among di kontris wey pipo no too plenty for world. Na mainly Tswana pipo dey stay dere, dem take like 80% of di population.
Eritrea

**Eritrea**, wey dem dey call am officially as **State of Eritrea**, na one kontri for *Horn of Africa* area for East Africa. Di capital and di biggest city wey dey dere na Asmara. E share border with Ethiopia for south side, Sudan for west, and Djibouti for southeast. Di top-east side and east side of Eritrea get plenty coast dey follow Red Sea. Di kontri cover land wey e dey about 117,600 km² (45,406 sq mi), and e still carry *Dahlak Archipelago* and some of di *Hanish Islands* join inside am
Guinea

**Guinea**, wey dem dey call am officially as **Republic of Guinea**, na kontri wey dey for West Africa coast. E dey share border wit Atlantic Ocean for west side, Guinea-Bissau for northwest, Senegal for north, Mali for northeast, Côte d'Ivoire for southeast, and Sierra Leone plus Liberia for south. Sometime pipo dey call am **Guinea-Conakry** (because di capital na Conakry), just to make sure say dem no mix am wit oda kontris wey carry 'Guinea' name like Guinea-Bissau and Equatorial Guinea. Guinea get about 14 million pipo, and e cover land wey reach 245,857 square kilometres (94,926 sq mi) full ground. Guinea has a population of 14 million and an area of .

### References
Guinea-Bissau

**Guinea-Bissau**, wey im official name na **Republic of Guinea-Bissau**, na kontri for West Africa. Di kontri land dey cover 36,125 square kilometres (13,948 sq mi), and dem dey talk say about 2,026,778 pipo dey live dia. E dey share border wit **Senegal** for north side and **Guinea** for im southeast side
Mauritius

**Mauritius**, wey im official name na **Republic of Mauritius**, na island kontri for inside Indian Ocean. E dey about **2,000 kilometres** (1,100 nautical miles) away from di southeastern coast of East Africa, just dey east side of Madagascar. Di kontri get di main island (wey dem dey call Mauritius sef), plus oda islands like Rodrigues, Agaléga, and St. Brandon (Cargados Carajos shoals). Di islands of Mauritius and Rodrigues, plus Réunion (wey be French territory), na part of di Mascarene Islands. Di main island, Mauritius, wey almost all di pipo dey live, get di capital city, Port Louis, wey na di biggest city. Di whole kontri land dey cover **2,040 square kilometres** (790 sq mi).
Luisah Teish

**Luisah Teish** ( dem stil dey kol am **Iyanifa Fajembola Fatunmise**) na ticha an raita. E dey popula wen e du Jambalaya buk: The Natural Woman's Book of Personal Charms and Practical Rituals. Na shi bi Iyanifa an Oshun chief for Yoruba Lucumi tradition.

## Ha life
Luisah Teish na African-American wey dem bon for New Orleans, Louisiana. Ha papa, Wilson Allen Sr., bi African Methodist Episcopal. Na im papa an mama wok as servant for two generashon, and dem no too far fom slavery. Di mama wey bon am, Serena "Rene" Allen, na Catholic an e get Haitian, French, an Choctaw blood for ha bodi. Ha ancestors stil kom fom Yoruba pipu for West Africa.

For late 1960s, Teish na dansa for Katherine Dunham grup, wia shi len an pafom Afrika an Caribbean dans. Leta, shi komot fom di grup go du choreographer for St. Louis. In 1969, shi join Fahami Temple of Amun-Ra, an na dia shi tek get di nem Luisah Teish, wey mean "adventurous spirit". Afta Georgia Collins komot, shi lead Black Artists Grup (BAG) dans troupe for St. Louis.

For late 1970s, shi enta Lucumi religion an bi priestess. By 1977, shi don dey tich students. Right now, shi dey liv for Oakland, California.

Shi tok sey:
"My tradition na joy an celebration—music, dans, song, an fud go holways dey for our service, an we go stil respet chudren. E dey mek pesin hapi an e stil get moment of deep thinking."
One raiter tok say for 2010, shi bi "di most popula Yoruba priestess for San Francisco Bay Area." Anoda raiter tok sey shi popular evri wia for wod  as raiter an persin wey sabi do rituals for Goddess circles.

## Buks wey shi don rait

*What Don’t Kill Is Fattening (1980) – Collection of Poems
*Jambalaya: The Natural Woman's Book of Personal Charms and Practical Rituals (1988)
*Carnival of the Spirit: Seasonal Celebrations and Rites of Passage (1994)
*Soul Between the Lines: Freeing Your Creative Spirit Through Writing (1998) – With Dorothy Randall Gray
*Eye of the Storm (1998)
*Jump Up: Good Times Throughout the Season with Celebrations from Around the World (2000)
*What Don’t Kill Is Fattening Revisited: Twenty Years of Poetry, Prose, and Myth (2002)
*Zulu Shaman: Dreams, Prophecies, and Mysteries (2003) – With Vusamazulu Credo Mutwa and Stephen Larsen.

## Wia dem gada di tori
Ekei Essien Oku

**Ekei Essien Oku** (22 January 1924 – 16 October 2004) na Nigerian librarian, historian, an raita. Shi bi one of di fest pipu wey get charter as librarian for Nigeria, an shi bi di fest wuman wey bi Chief Librarian for di kontri. how town tek fom for di 17th century.

## Life
Dem  bon Oku for Calabar for January 1924. Shi go skul for Nigeria, an Queen's College for Lagos. Shi fest stat wok as ticha bifor shi stat wok as librarian. Dem leta send ha go London go stodi for North Western Polytechnic (wey dem don join insside University of North London now). Wen shi kom bak to Nigeria, Na  shi bi di first Nigerian wuman wey bi chartered librarian for 1953. Di fest man wey get dis kain title bifor her na Kalu Chima Okorie for 1951. She later become di first woman wey be Chief Librarian for Nigeria for 1964, and she do di work for Calabar and Lagos.

Oku du research and write book wey dem call The Kings and Chiefs of Old Calabar (1785–1925), wey dem publish for 1989. She study wetin missionary dem write down, including di time wey slave dem revolt. She believe say even though slave dem want freedom, dem still support dia master dem. After dia master dem die, di slave dem wan justice or revenge for di people wey kill dem. 

For year 2000, BBC do half-hour documentary about her life and work, dem call am African Perspective. Oku die on 16 October 2004, when she be 80 years old.

## Wia dem gada tori
Simbi

**Simbi** na wetin pipo wey kom from Sentra Afrika aria bilif sey na wota spirit or neshon spirit. Na pipo wey kom from Kongo an wey dey pratis tradishonal rilijion kari dis bilif for head pass. Oda aria wey pipo dey see enibodi wey dem kol *Simbi* as wota spirit na souta United State (pipo wey dey do Hoodoo) an Cuba pipo wey de Palo. 
Pipo stil bilif sey *Simbi* na wota pipo, mami wota (half fish and half human), snakes an faya.

Wen dey yuz by-force  kari *Bantu* pipo komot from Afrika go Amerika, Di Bantu pipo kari dia bilif join bodi go Amerika. Bikos of dis one, meni pipo wey de kontri like United States, Brazil, Cuba, an  Haiti bilif in Simbi wel wel.

Di *Bakongo* pipo bilif sey bisimbi na wota spirit wey get pawa (in kikongo: nkisi mia mamba) an dey fit hapiya as pesin, snake, kalabah pot, or *Kalûnga* wey bi flash of faya. Some pipo still bilif sey bisimbi fit hapiya as bird, trees an mammy wota.

Oda word wey wan risebu *Simbi* na *isimba ia nsi* wey min: pesin wey get levul for komuniti. Dis word *isimba ia nsi* na im we see for di kikongo dikshonari wey dem du in di Seventeen senturi. Oda word-dem wey wan risebu dis one na *kísímbi kinsí* wey min: di veri old pesin wey no dey eva kpai. Dis word *kísímbi kinsí* min sey di bilif sey *Simbi* get koneshon with di land of livin an di land of di dead.

Anoda word *basimbi* min: pesin wey dey tekia of anoda pesin an wen dey join as *isimbi ia nsi*  e mins *pesin wey dey tekia of di land*

Pipo dey see bisimbi as di kontro neshon an na dem bi di link wey dey travul di Kalûnga Line bitwin *Ku Seke* (di fisika wold of di livin) an Ku Mpemba ( di spiritual wold of ancestor)
Eshu

*Èsù* na one impotat orisa (god)  in Yoruba rilijion. Anoda word for yoruba rilijion na *Ìsèse*. Èsù na one of di most oldest god wey kom down to dis wold from *Ikòlé Órun*. Èsù  stil bi di Shif god wey dey mek suo sey pipo folo di *law*. Bikos of how di yoruba rilijion son skata for di wold, pipo don give Èsù difren nem for difren aria or lokesho. bot di bilif rimen di   sem.
For some Yoruba tradishon, some pipo dey put on shain wey de koneshon with Èsù for proteshon.
## E nem an wetin e dey do
Èsù na anoda nem wey dem give *Eleggua*. Eleggua na one mesenja for all di orisa (gods). Na 256 ways pesin fit rish Eleggua. All di 256 ways bi Èsù. 
Pipo wey de Isese rilijion bilif sey Èsù na anoda orisa (gods) wey bi like Eleggua but na onli 101 way lid to am no bi 256. Dey bilif dis one akordin to Ifa. Pipo no sey  na  Èsù bon *Ogboni*. Dey stil bilif sey Èsù sabi work an e no dey fear am
eni work wey pesin give am to do.
Di tori wey Ocha an Ifa tok dey risembu diasef sometime. Èsù, pipo bilif dey join  bodi with oda gods to kari out dia  work. "Olokun" wey bi one god wey dey waka ontop wota for beach dey among di gods wey dey work with Èsù.
Eshu Ayé is said to work closely with all Òrìṣà including Òrìṣà Olokun and is thought to walk on the shore of the beach. Èṣù Bi is a stern and forceful avatar, appearing as both an old man and young boy, who walked with Shangó and Oyá (the initial two Ibeyi), and Eshu Bi protects both of these, as well as all other small children. Eshu Laroye is
Dem sey Eshu Aye dey work with all di oda orisa. Infat, dem evun meshon ''Orisa Olokun" nem too. Na Orisa Olokun dey waka about for di san-san wey de beach aria. Èsù Bi na one pawaful god wey fit hapiya as a old man or yong boi if e like. Èsù Bi work with Sango an Oya . Èsù Bi protet both of dem. Èsù Bi dey protet smol smol pikin too.
Oshun

**Oshun** na one god in yoruba land wey pipo bilif sey e dey give love, e fit mek wuman get belle. Pipo stil see *Oshun* as god wey get koneshon with beuti, wota, sex, an moni. With ova 401 gods wey de, na Oshun pipo no pass an na still Oshun pipo dey woship pass.
Inside Yoruba tradishonal tori-dem, Oshun na kween to king Shango of Oyo. Na afta Oshun kpai pipo kom start to dey woship am. Na one festiva wey dey hapun evri August at Osun- Osogbo *Sacred Grove* dem yuz dey woship Oshun. Dis festiva dey tek two-wik. Na violin instrumet pipo dey play for di Oshun Festiva an some Oyinbo muzik an Cuba popula song.
## Di tori from tradishonal tori
Wen *lfa Literacy  Corpus* dey tok di tori of Oshun, dem sey Oshun na di onli fimeli spirit wuman wey Olodumare wey bi Baba God sent to king Shango to helep am fit kreate dis wold.  Di oda spirit wey Olodumare  (God) send no wan work with Oshun an dis one mek Oshun go mit Shango for advais an hasista. Anoda vashon of di tori tok sey all di oda fimeli spirit wuman wey Olodumare (God) send kom di wold wan do dia tins on dia own without man. Bikos of dis one, all di oda fimeli spirit wuman no fit kreate di wold.
Anoda vashon of di tori tok sey di spirit-dem wey bi man too no wan join hand with fimeli spirit to kreate di wold. Dis bi-a-viho mek dem no fit kreate di wold. No mata di vashon of di tori wey hapun, di tori end wen Shango dimand sey mek oda spirit wey bi man respet Oshun. Shango evun tok sey mek dem dey give Oshun di sem respet wey dem dey give am.

When Oshun kpai, Olodumare give am pawa mek Oshun sef fit bi orisha.
## How pipo dey woship am
***Yoruba**
Na Oshun bi di goddess wey dey kontro Osun Riva wey de Naija. Di Osun Riva get im orijin in Ekiti Stet . Ekiti Stet de di westa part of Naija. Di Riva flow pass di siti of Osogbo. Na for Osogbo di Osun-Osogbo *Sacred Grove* de, an na dia bi di main aria wey pipo dey yuz to woship Oshun. Na two-wik e dey tek pipo to woship Oshun evri year. Di festival dey always hapun evri August at di Osun-Osogbo *Sacred Grove* nia di Riva side of di Riva.
Mami Wata

**Mami Wata**, or **Mammy Water ** or half wuman-half fish, wey some pipo stil sabi as **Wota Spirit**, na one goddess wey de di tradishonal tori wey pipo wey kom from west Afrika dey tok about. Pipo wey go skul wel wel tok sey di orijin of di tori start wen Oyinbo pipo kom west Afrika in di 15th senturi. Na di pikshon of oyinbo wey part of di emeji na half wuman-half fish start di  tori for west Afrika
Histri mek us no sey pipo start to dey emaji Mami wota from di fine fimeli wey kom from oyinbo land or land wey nia oyinbo land.
In di midu of 19 senturi, Pipo bigin to dey yuz di pikshon of Nala Damajanti dey emaji how Mami wota go bi like. Nala Damajanti na one wuman wey sabi dans with snake wel wel. Dis   wuman pikshon evun popula pass di fest emeji wey bi half wuman-half fish wey Afrika pipo fest bilif on.
To sopot di mata sef, Indian pipo wey pratis Hindu sef mek Afrika pipo bilif in Mami wota. Dis Hindu woshipa get pikshon of wuman wey sabi play with snake.

In fat, bikos of one Hindu god wey e nem bi Hanuman, Afrika pipo start to dey bilif sey man Mami wota sef go de. Dey give Mami wota wey bi man anoda nem. Di nem na *Papi Wota*.
In some Afrika kontri an land wey oyinbo kari Afrika pipo go as slave,  Pipo dey woship Mami wota. Bikos of dis woshipin of Mami wota, Kristeniti an moslim pipo dey luk pipo wey dey woship Mami wota as pipo wey dey woship Devil. Mami wota tori don de meni TV an Redio tori an meni buk sef don rait tori about am.
## How dem tek form di nem
Di nem Mami wota kom from two *English* word, *Mammy* an *Water*. Di word *Mami Wota* wan risebu one word wey pipo of Sierra Leone dey yuz tok about am. Di word na *mami wata*.
Di word *mami* wey de inside Mami wota kom from di English word wey mins mama.
Mami wota no get pikin or famili memba. Di tori or pikshon of Mami wota wey pipo dey see dey show sey e no get eni famili memba. Mami wota dey always dey alone.
Wen pipo dey tok about Mami wota, dem dey tok sey na forin wuman e bi. No Afrika kontri don Eva tok sey Mami wota kom from dia vilej or tribe
## Di orijin of di tin
Pipo wey go skul tok sey di orijin of Mami wota start wen Afrika pipo start to dey do tins with oyinbo pipo. Afrika pipo don dey see di pikshon wey oyinbo pipo dey kari about wey get Mami wota sins 1400s an 1500s. As we see am from wetin Henry John Drewel tok
Komoros

**Comoros**, wey dem dey call officially as **Union of di Comoros**, na island kontri wey get three islands for South-East Africa. E dey located for top side of Mozambique Channel inside Indian Ocean. Di capital and di biggest city be Moroni. Sunni Islam na di main religion wey majority of pipo dey follow, and na di govament official religion. Comoros don declare say dem don free from France for July 6, 1975. Na only Comoros be di Arab League member wey full dey for Southern Hemisphere. Dem still dey inside African Union, Organisation internationale de la Francophonie (group of French-speaking kontris), Organisation of Islamic Co-operation, and Indian Ocean Commission. Di kontri get three official languages: Shikomori, French, and Arabic.
Efua Traoré

**Efua Traoré** na Nigerian-German stori raita. Na shi win di regional Commonwealth Short Story Prize in 2018 an dem nominate ha for the Waterstones Children's Book Prize in 2022.

## Life an wok
Traoré wey dem bon an gro insaid one smol town in south of Nigeria. Shi don sta for France an Germany.
Na Shi win di Africa regional Commonwealth Short Story Prize for ha short story "True Happiness" in 2018. Insaid 2019, ha fest novel "Children of the Quicksands" win The Times/Chicken House Children’s Fiction Competition. Di novel dey insaid buk wey dem shortlisted for di Waterstones Children's Book Prize in 2022. 

Shi received the Munich Literaturreferat YA Literature grant 2019 for ha German novel Die Hüter des Schlafes (The Guardians of Sleep).

## Buks
.Children of the Quicksands (2021) — a fantasy novel published by The Chicken House.
.The House of Shells (2022) — a children's novel published by di Chicken House.

## Awods

## Wia dem gada tori
Frances Ogampa

**Frances Ogamba** na Nigerian short stori raita.

For 2019, Ogamba rait one true-laife tori wey dem kol The Valley of Memories. Na tori abaut how one wuman feel sey shi stil get strong konecshon wit ha uncle wey don kpai. Dis tori win Koffi Addo Prize for Creative Nonfiction.

Shi stil rait anoda short tori wey dem kol Ghana Boy. Na abaut one small boy an im sinior broda wey bi gang leader. Dis tori mek am rish final for 2019 Writivism Short Story Prize.

For 2020, Ogamba rait one tori wey dem kol My Husband's Wife. Dis tori na di one wey win di English-language katigoryi for di first Kalahari Short Story Prize.

Ogamba dey live for Port Harcourt, Nigeria, wia shi dey wok as content developer.

Som of di tori wey shi don write:

.Call Her No One – Craft Literary.

.The Valley of Memories – Afreecan Reads
.The Tribute – YNaija, 2016

.The Grandpa Whose Head was not Correct – Great Weather for Media 

.Ghana Boy – Munyori Literary Journal, 2019

.Hues of Perfection – Jalada, 2019

Tree People – Rewrite Reads, 2020

.My Husband's Wife – 2020

.Love for Ashes – The Dark Magazine, 2021

.Like Large Bodies of Light – Chestnut Review, 2021

.Water Child – The Dark Magazine, 2021

.The Urn – The Dark Magazine, 2021

.Factory Baby – Yabaleft Review, 2021

.The Hide's Effect – The Dark Magazine, 2021

.Under the Sentinel's Watch – Lolwe, 2021

.The Kings Street Barbers – Dgeku, 2022

.On the Brink – Midnight & Indigo, 2022

.For Ibiso – Cinnabar Moth

.Master of Ceremonies – The Dark Magazine, 2022

.Reaching for Ijenu – New Orleans Review, 2022

## Wia dem gada tori
Francesca Ekwuyasi

**Francesca Ekwuyasi** na Nigerian-Canadian raita an artist. Shi dey popula bikos of ha fest novel wey dem kol Butter Honey Pig Bread, wey dem poblish for 2020.

## Earli laife an wok

Shi kom fom Lagos, Nigeria, but nau shi dey liv for Halifax, Nova Scotia. Apat from raitin, she don do art exhibition for Halifax The Khyber for 2019, wia shi sho paper cutout art. Shi don dairet shot dokumentary fims lik Reconcile an Black & Belonging.

Butter Honey Pig Bread join for the 2021 edition of Canada Reads, wia celebrity chef Roger Mooking defend am. The book enta longlist for 2020 Giller Prize, an e rish finalist for difren awods lik 2021 Lambda Literary Award for Lesbian Fiction, 2021 ReLit Award for Novel, Amazon.ca First Novel Award, and 2020 Governor General's Award for English Fiction. For 2022, na shi win Dayne Ogilvie Prize.

## Personal laife

Plenti pipu sabi am as queer.

## Awods
Funke Bucknor Obruthe

**Funke Bucknor-Obruthe** na Nigerian biznes wuman wey stil bi lorya. Shi bi di founder an Oga patapata of Zapphaire Events, an pipu sabi am as one of di first event planners for Nigeria.

## Earli laife an skul mata
Funke Bucknor-Obruthe na Lagos, dem bon am on 27 June 1976. Ha papa an mama na Segun an Shola Bucknor. Shi stat ha primary and secondary skul for Fountain Nursery and Primary School an Nigerian Navy Secondary School, all na insaid Lagos. Afta dat, shi go stodi Lor for University of Lagos. By year 2000, shi don complete lor skul for Abuja an dem kol am to bar, meanin say shi don qualify as lorya.

## Wok
Afta shi wok smol as lorya, shi wok for Tie Communications, one advertising kompini. But bikos shi lik event plannin well-wel, shi decide sey shi go stat her own kompini. So, for 2003, shi opun Zapphaire Events, wey bi kompini wey dey arenj an plan difren events. Sins dat taime, shi don organize plenti big events, both for Nigeria an outside di kontri. Shi even sho for CNN Insaide Africa bikos shi plan one Nigerian royal wedding.

She don collect plenty awods, lik:

.Future Awards for Entrepreneur of the Year (2006)

.Wedding Planner Magazine Award for Wedding Planner of the Year (2007)

.Go2girl Life Achievement Award (2011)

.Nigerian Events Award for Outstanding Contribution to the Events Industry (2012)

## Buks wey shi don rait
.The Essential Bridal Handbook

## Recognition
.For 2014, YNaija online magazine put ha nem for dia list of 10 Most Powerful Under-40s in Biznes.

.For 2016, BBC put ha nem for dia 100 Women series.

## Pasonal Life
Funke Bucknor-Obruthe mari Onome Obruthe, an dem get two chudren. Na shi bi sinior sista of late Nigerian media personality, Tosyn Bucknor.

## Wia dem gada di tori
Eugenia Abu

**Eugenia Abu** (wey dem bon as Eugenia Jummai Amodu for 19 October 1962) na Nigerian wey sabi broadcast journalism, shi dey rait, shi bi poet, an shi sabi media wok wel wel. Pipu sabi am wel as one of di beta nius pipu wey wok for Nigerian Television Authority (NTA) bifor. Shi bi news anchor wey dey read 9:00 pm niuz for NTA for seventeen years. Pipu dey ci am as one of di best broadcasters an event hosts wey Nigeria don get.

## Earli life an Edukeshon

Dem bon Eugenia for Kaduna for 1962. Shi stat to dey rait wen shi bi jos 7 years old. Shi tok sey ha papa an mama get big influence for ha life. Shi go ABU Staff School for Zaria, kom go Queen Amina College for Kaduna wia shi du ha secondary school. Shi go Ahmadu Bello University (ABU) Zaria go stodi English, an shi graduate for 1981. Shi still get Master’s Degree for Communication Policy Studies fom City, University of London, wey shi finish for 1992 wit distinction. She still get Graduate Certificate for Education fom ABU Zaria for 1981.

Wen shi dey ABU, shi bi di aktin editor for one English literary magazine wey dem kol Kuka for 1982, an shi even contest for Vice President for Student Union Government (SUG). Shi bi Chevening Scholar an USIS Fellow.

For 2018, shi opun one plez wey dem kol Eugenia Abu Media Center. Na plez wey shi dey uze hep yung pipu wey lik creativity an media wok. Di center dey run yearly creative an literary boot camp for pikin wey dey between 7–15 years.

## Raiting an poetry

Eugenia Abu na raita an poet. Ha buk In the Blink of an Eye win di ANA/NDDC Flora Nwapa Prize for best female writing for 2008. Shi stil rait one poetry collection wey dem kol Don’t Look at Me Like That.

## Wia dem gada tori
Ibukun Awosika

Ibukun Awosika
**Ibukunoluwa Abiodun Awosika** (dem bon am as Bilkisu Abiodun Motunrayo Omobolanle Adekola on December 24, 1962) na Nigerian bizneswuman an author. Na shi bi di first female Chairpesin of First Bank of Nigeria.Dem apoint am as  memba of Binance Global Advisory Board in September 2022.

## Earli laife an Edukeshon
Na shi bi di third pikin of seven chuldren in Ibadan, the capital of Oyo State, Ibukun finish ha primari and sekondri skul edukeshon at St. Paul's African Church Primari Skul, Lagos an Methodist Girls' High Skul, Yaba bifor shi go to University of Ife (now Obafemi Awolowo University) wia shi graduate wit a BSc in Chemistry but na Architecture at the University of Navarra e wan mek e stodi bifor.

## Wok
While on ha compulsory one-year National Youth Service Corps service (NYSC) in Kano State, Ibukun Awosika work as an audit trainee at Akintola Williams & Co. wey leta bi Deloitte, but shi kom home afta di servis an joined Alibert Nigeria Ltd., a furniture company, as showroom manager.

## Awods and recognition

## Media personality
**Television**
In 2008, Ibukun Awosika dey insaid five Nigerian entrepreneurs wey appear in  first African version of di Dragon's Den. Na shi hosts a T.V programme wey dem kol Business His Way. Shi dey s insaid di 2020 Citation alongsideTemi Otedola wey Kunle Afolayan produs. 

## Buks
.The "Girl" Entrepreneurs

.Business His Way

.The 'Girl' Entrepreneurs: Our Stories So Far Kindle Edition

Personal life
Ibukun Awosika mari  Abiodun Awosika an dia two get three chudren.

## Wia dem gada tori
Hauwa Ali

**Hauwa Ali** (wey kpai for 1995) na Nigerian raita wey piou sabi bikos shi dey rait buk abaut how Muslim women dey liv, an how dem dey fain am hard wit Islamic bilief an dat na mek wuman get freedom to chuz how shi wan liv ha life.

Di book wey pupu sabi pas for ha hand na Destiny. Dis book win Delta Prize for Fiction — one big aword wey dem dey giv beta novel.

## Ha life stori
Hauwa Ali kom fom Gusau, for northern Nigeria. Shi bi ticha for University of Maiduguri. Ha buks stat to kom out for late 1980s. Shi leta kpai for 1995 fom breast cancer — na sickness wey dey afet wuman breast an fit kil pesin if dem no treat am quick.

## Di kain buk wey shi dey rait
Di kain stori wey shi dey rait na fom how yung girl wey neva mari dey ci laife. For ha buk, she dey tok sey school  bi "road to beta life wey go swit an get plenti hapines".

Pipu tok sey Destiny folo one kaind tradishon of Islam wey dey kom bak strong, but Hauwa stil uze di stori ask question abaut wetin fit hapun wen pipu dey folo religion too much.

Dem stil tok sey Hauwa Ali na one of di wumen for northern Nigeria for 1990s wey dey uze dia raitin sho dia talent, even though religion an kolsho dey trai limit wetin dem fit do.

Ha buk Destiny win Delta Prize for Fiction wey bi big awod wey show sey di buk mek sense wel wel.

## Wia dem gada tori

For ha first buk Destiny, wey dem publish for Enugu, 1988, shi rait abaut one 16-year-old girl wey ha nem na Farida. Di stori sho sey Farida get two road for front:

One road na mek shi go skul, get wok, liv independent life, an chuz hosband by hasef.

Di oda road na mek shi mari one man wey ha famili lik bikos e get mni an promise to tek care of ha. But di man wan kontrol ha laife an fors ha mek shi holways gree wit wetin e want.

Ha second buk, Victory, wey kom out for Enugu in 1989 stil tok abaut dis kian mata, but e add wahala abaut marej insaid pipu wey no kom fom di sem kolsho lik wen pesin kim one tribe wan mari pesin fom anoda tribe.

One pesin wey read di buk tok sey Farida jos dey kolet ha problem bikos of Islam  like sey shi no fit chenj enitin bikos na fate. But anoda pesin tok sey no be so — sey Farida strong, shi no gree giv up, an sh dey pray wel wel. Di pesin biliv sey ha belief in God dey giv ha strength.

Pipu tok sey Destiny folo one kaind tradishon of Islam wey dey kom bak strong, but Hauwa stil uze di stori ask question abaut wetin fit hapun wen pipu dey folo religion too much.

Dem stil tok sey Hauwa Ali na one of di wumen for northern Nigeria for 1990s wey dey uze dia raitin sho dia talent, even though religion an kolsho dey trai limit wetin dem fit do.

Ha buk Destiny win Delta Prize for Fiction wey bi big awod wey show sey di buk mek sense wel wel.

## Wia dem gada tori
Hannatu Musawa

**Hannatu Musa Musawa** (dem bon am on 1 November 1974) na Naija loya, politishan an pesin wey dey rait buk. Sins 2023, shi don dey wok as Minista for Art, Kolsho, Tourism an Creative Ekonomi. Shi kom fom Katsina State wey dey for northern Nigeria, an shi bi Hausa-Fulani by tribe.

## How ha life stat an ha school journey
Musawa na pikin of Musa Musawa, wey bi memba of one kaind strong and crious politikal parti for First Repoblic. Di nem of di parti na Northern Elements Progressive Union. Leta, for Sekond Repoblic, di parti turn to Peoples Redemption Party.

Shi get ha first university digre for lor wey mean say she sabi law wel wel fom University of Buckingham for UK. Afta dat one, shi du two master’s digres:

One for marine law (lor wey concern wota, sea an ship mata) fom University of Cardiff for Wales.

Anoda one for oil and gas lor fom University of Aberdeen.

## Wok life
Musawa don wok for meni difren plez an do plenti kainds of job. Shi don bi lorya for private kompanies, dey giv legal advis an dey represent pipu for lor mata. Shi sabi marine lor an oil & gas lor wel wel, wey mean say she get strong brain for plenti m hard topiks.

For 2023, President Bola Tinubu apoint ha as minista. Bifor dat one, shi dey wok as im speshial advisa on kolsho and entertainment ekonomi. Now, shi dey in charj of how Nigeria go promote an gro di creative sektor, an how dem go protet an sho Nigeria kolsho and histri.

## How shi du Politis wok
Musawa don join politis for Nigeria in difren ways. She don trai enta House of Representatives so dat shi fit represent ha pipu. Shi folo wok as lorya for 2003 presidential election court case wey dey bitwin Muhammadu Buhari an Olusegun Obasanjo.

## Wia dem gada di tori
Asase Ya/Afua

**Asase Ya/Afua** (or **Asase Yaa, Asaase Yaa, Asaase Afua, Asaase Efua**) na di wuman goddess of di Akan pipo wey dey kontro weyda wuman go get belle, weyda love go de, weyda peace go de, weyda pipo go tok *true*, an weyda plant go grow or e no go grow.
*Asase Ya/Afua* na stil mama of pipo wey don kpai wey pipo stil sabi as *Mother Earth* or *Aberewaa*.
Asase na di wife of *Nyankapon* . Nyankapon* na di god of hevun. Asase stil bi di gel-pikin of *Nyame* . *Nyame* bi di  wuman part of di three gods *Nyankapon-Nyame-Odomakoma. Na dis three gods mek di evri tin wey de dis yunivas. Asase bon two pikin-dem *Bea* an *Tano*. Pipo fit stil kol *Bea* anoda nem wey bi *Bia*.
Inside some tradishonal tori, Asase stil bon anoda pikin wey di *Anansi*. *Anansi* na wayo pesin an e stil bi di step-mama of all di spirishual hi-shif dem.
Evun sey Asase get pawa wel wel, e no get eni tempu wey pipo dey go to woship am. Na inside agrikolshora farms wey de Asante an oda pleses wey Akan pipo get farm dem dey yuz woship am.
Akan pipo rili respet Asase wel wel. Dem dey sakrifis to Asase with di hope sey e go give dem favor an blesin. Pipo wey Asase  dey favor wel wel na di Bono pipo. Di emeji wey dem dey tek repriset Asase Yaa na di emeji of di *earth* an di emeji wey dem tek dey repriset Asase Afua na di emeji of Venus.
## Orijin of di nem
Di meni of di word Asase in Twi langwej na *Land*.  Di meni of di word *Ya* na sombodi wey dey bon on Thursday. Dis one mins sey na on  Thursday dem kreate Asase.  Di nem *Afua* mins sombodi wey dem kreate or bon on Friday. Di koko bi sey, di Asante pipo bilif sey na T. Thursday dey kreate   but di Fant e pipo bilif sey na on Friday dem kreate Asase.
Dis one kom mek di pipo of Asante an plenti odas Akan pipo dey kol Asase *Asase Ya* wey mins *Earth bon on Thursday * an Fante pipo an oda Akan pipo dey kol Asase *Asase Efua (Afua)* wey mins *Earth born of Friday*.
Di Asante stil no Asase  Ya as *Aberewaa* wey mins *wuman wey don old* . Anoda nem wey dem tek sabi Asase na *Asase bo ne nsie* wey min *"Earth, creator of di underworld*".
Ifeoma Aggrey-Fynn

**Ifeoma Iphie Aggrey-Fynn** (dem bon  on 8 June 1980 – e kpai on 2 June 2015), wey plenty pipul sabi as Iphie, na Ghana-Nigeria media pesin, shi bi raita an poblik spika.

## Earli Life an Edukeshon
Aggrey-Fynn papa na Ghana man an ha mama na Nigeria wuman. Na for Nigeria shi gro an na dia shi go skul. Shi go Abia State University, wia shi stodi Linguistics an Communication, an na dat course shi graduate fom.

## Wok
Aggrey-Fynn stat ha wok for media as TV presenta for 2003. For 2009, shi join Silverbird Communications, an dey leta kari ha go wok for Rhythm 95.7 FM an Silverbird Television for Awka. For dia, shi dey du redio an TV programme lik; Rhythm & Soul, Gospel Vibes and E-Merge. Later, dem kari ha go Rhythm 93.7 FM for Port Harcourt.

Na shi host Miss Niger Delta beauty contest three taimes. Ha shos dey hep pipu wey dey fez wahala for laife mek dem fit get beta way to handu am.

## How e kpai
Aggrey-Fynn go visit ha papa an mama for Aba, wey dey Abia State. As shi dey go bak to Port Harcourt, armed robbers attack di bus wey shi dey insaide. As di driva dey drive, di armed men stat to shoot di motor. Bullets touch Aggrey-Fynn an shi kpai fom di injuri.

Anoda stori tok sey na ha boyfrend dey drive her go house on 2 June 2015. Shi go Aba to ci ha papa, mama an oda famili memba. As dem rish hauz area, armed men kom blok dem. As the guy try run, dem begin shoot. Di gunshot hapun 7:00 evening  near wia Aggrey-Fynn dey sta. Di armed men kari ha boyfrend go, but shi fall for ground dey bleed. Neighbours wey sabi ha rosh kari ha go hospital, but wen dem rish, dokto tok say shi don kpai.

## Wia dem gada tori
Charry Ada Onwu

**Charry Ada Onwu-Otuyelu** na Naija pesin wey dey rait buk, an e dey rait plenti for chudren. Shi bi di first wuman wey bi Dairekto for Imo State Council for Arts an Culture. Shi kom fom Amaigbo for Imo State. Shi sabi rait fiction, eshially chudren stori dem.

Na shi bi bifor bifor solja wey wok wit di Armed Forces Medical Service insaid Biafra war. Ha buk dey tok abaut folktale an histri.

E get as shi lik folktale an histri wel wel, na im mek shi focus ha research for histri an sociology. Na di sem tin mek shi uze folktale an histri as topik for som of ha buks dem. Som of di buk wey shi rait na: Catastrophe, Our Grannies Tales, Adobi, Triumph of Destiny, One Bad Turn, Ada Marries a Palm Tree, Amaigbo Kwenu: History of My Town, Good Morning Mr Kolanut, an odas.

For di earli 1980s, Charry Ada Onwu-Otuyelu tek chudren literature Crious wel wel. Shi stat to rait creative stories for chudren, an one of ha fest buks, Ifeanyi an Obi, win chudren literature awod for 1988. As taime dey go, shi rait plenti oda buks wey win awods bikos shi sabi how to rait storis wey chudren go enjoi.

Apat fom raitin, Charry na nurse. Shi go skul for University Teaching Hospital Ibadan an Maternity Hospital Lagos to len nursing. Pipu tok sey shi get clinic/maternity for Obinze, near Owerri, Imo State kapital. Ha frend Chukwubuike tok sey shi bi civil war veteran wey sarf for Biafran Armed Forces Medical Service during Nigeria-Biafra Civil War (1967-1970). But na ha raiting mek pipu sabi ha wel wel, jos lik Cyprian Ekwensi an Anezi Okoro, wey stil bi medical pipu but na big nem for literature.

## Som of ha buks

*Good Morning Mr. Kolanut! (2006; wey she write with Ama Boatemaa and Samuel Boamah)

*Triumph of Destiny (2003)

*Amaigbo Kwenu: History, Legend & Myth of Amaigbo (1988)

*Catastrophe: A Novel (1982)

## Wia dem gada tori
Maria Bernadete Pacífico

**Maria Bernadete Pacífico** (dem bon am on 1951 – an e kpai on 17 August 2023), wey people sabi as Mãe Bernadete, na Brazilian wuman wey pesin wey dey lead tradishonal African-Brazilian religion, kommunity activist, politician, an leader for quilombo, place wey African people wey dem kari go Brazil as slave don turn to their own free kommunity. Shi bi leader for Pitanga dos Palmares quilombo, one settlement wey African pipu wey dem enslave first build for Simões Filho, Bahia, for Northeast Brazil.

For August 17, 2023, two men enta Bernadete hauz, shoot ha more dan 12 times for fez wen ha grandchudren dey luk. Shi bi coordinator for Brazil national council of quilombos (CONAQ) an bifor bifor Minister for Racial Equality for Simões Filho. 

Sins 2017, dem don put ha nem for Brazil Human Rights Defenders Protection Program (HRDPP) bikos of bad pipu don dey threaten ha laif. Dis one stat afta dem kpai ha pikin, Flavio Gabriel Pacífico dos Santos, wey pipu sabi as Binho do Quilombo.

## Wia dem gada tori